
DR 30.7.2018                                                               47                    

 
Mereka juga mengarahkan Lynas mengemukakan kepada Lembaga Pelesenan 

Tenaga Atom (AELB) pelan dan lokasi untuk tempat kekal pembuangan sisa radioaktif-  
permanent disposal facility, dalam tempoh 10 bulan selepas lesen operasi sementara 
diberikan. Sampai hari ini, kedua-dua arahan Menteri BN tidak dipatuhi tetapi pimpinan BN 
tetap membenarkan lesen Lynas diperbaharui beberapa kali.  

Timbalan Yang di-Pertua [Tuan Nga Kor Ming]: Ya Yang Berhormat, sila 
menggulung. 

Tuan Wong Tack [Bentong]: Ya, saya akan. Sedikit sahaja, sorry. Risiko 
pencemaran radioaktif dari operasi Lynas ke atas kesihatan rakyat dan alam sekitar sudah 
banyak diperkatakan. Kita ada contoh skandal Bukit Merah yang masih belum dapat 
diselesaikan.  

Dengan ini, saya menyeru Menteri yang berkenaan untuk memberi isu ini top 
priority, dengan izin. Saya juga memohon agar Tuan Yang di-Pertua meluluskan penubuhan 
sebuah Jawatankuasa Pilihan Parlimen- Parliament Select Committee, dengan izin, untuk 
alam sekitar dengan serta-merta kerana selain daripada isu Lynas, terdapat banyak lagi isu 
alam sekitar lain yang memerlukan perhatian kita.  

Izinkan saya mengakhiri perbahasan saya pada hari ini dengan memberi satu 
ingatan kepada semua. Kita diberikan mandat untuk mengurus tadbir khazanah negara bagi 
pihak anak cucu kita. Generasi ini tidak seharusnya jadi tamak dan mengambil kesemuanya. 
Kita mesti sentiasa ingat, dengan izin, money is not king, money cannot be eaten. Sekian, 
terima kasih. 

Timbalan Yang di-Pertua [Tuan Nga Kor Ming]: Terima kasih Yang Berhormat 
Bentong. Seterusnya juga wakil dari Pahang, dari Yang Berhormat Bentong saya jemput 
Yang Berhormat Cameron Highlands. 

 

3.07 ptg. 

Dato’ Sivarraajh Chandran [Cameron Highlands]: Terima kasih kepada Tuan 
Yang di-Pertua kerana mengizinkan saya mengambil bahagian di dalam perbahasan Titah 
Diraja ini. Saya ucapkan tahniah atas pelantikan anda sebagai Timbalan Yang di-Pertua. 

Saya juga mengambil kesempatan ini untuk mengucapkan terima kasih kepada 
pengundi-pengundi Cameron Highlands yang telah memilih saya sebagai wakil rakyat untuk 
membawa suara mereka dan aspirasi mereka ke Dewan yang mulia ini. Pada masa yang 
sama, saya juga ingin mengucapkan tahniah kepada semua wakil rakyat yang telah diberi 
mandat oleh rakyat untuk mewakili mereka dan membawa suara mereka ke Dewan yang 
mulia ini.  

Tuan Yang di-Pertua, saya akan mengupas tiga perkara iaitu satu isu nasional. Saya 
akan menyentuh tentang Cameron Highlands dan juga sebagai wakil yang mewakili 
masyarakat India. Walaupun saya Ahli Parlimen dan wakil rakyat yang mewakili seluruh 
Malaysia tetapi menjadi tanggungjawab saya untuk membawa suara masyarakat India ke 
Dewan ini.  

Seperti yang dikatakan dalam ucapan Titah Seri Paduka Baginda Yang di-Pertuan 
Agong pada 9 Mei 2018, rakyat telah memilih Kerajaan Pakatan Harapan sebagai kerajaan 
baharu. Ada yang mengatakan bahawa ia adalah kelahiran Malaysia baharu. Saya 
mengucapkan tahniah kepada Yang Amat Berhormat Tun Dr. Mahathir bin Mohamad dan 
juga Datuk Seri Anwar Ibrahim atas kejayaan ini.  

Walau apa pun, kita dari Barisan Nasional tetap akur dan akui dengan hati terbuka 
dengan keputusan rakyat. Akan tetapi Tuan Yang di-Pertua, Kerajaan Pakatan Harapan tidak 
harus melupakan bahawa rakyat memilih mereka atas satu faktor yang utama iaitu perubahan 
atau, dengan izin, change. Terima atau tidak, hakikatnya adalah perubahan yang dinyatakan 
dan diuar-uarkan adalah sebahagian besarnya berteraskan Manifesto 100 Hari Pertama yang 
diletakkan oleh Pakatan Harapan bagi memenangi hati rakyat di PRU yang lalu.  

 

 



Mereka juga mengarahkan Lynas mengemukakan kepada Lembaga Pelesenan Tenaga Atom (AELB) pelan dan lokasi untuk tempat kekal pembuangan sisa radioaktif- permanent disposal facility, dalam tempoh 10 bulan selepas lesen operasi sementara diberikan. Sampai hari ini, kedua-dua arahan Menteri BN tidak dipatuhi tetapi pimpinan BN tetap membenarkan lesen Lynas diperbaharui beberapa kali. Timbalan Yang di-Pertua [Tuan Nga Kor Ming]: Ya Yang Berhormat, sila menggulung. Tuan Wong Tack [Bentong]: Ya, saya akan. Sedikit sahaja, sorry. Risiko pencemaran radioaktif dari operasi Lynas ke atas kesihatan rakyat dan alam sekitar sudah banyak diperkatakan. Kita ada contoh skandal Bukit Merah yang masih belum dapat diselesaikan. Dengan ini, saya menyeru Menteri yang berkenaan untuk memberi isu ini top priority, dengan izin. Saya juga memohon agar Tuan Yang di-Pertua meluluskan penubuhan sebuah Jawatankuasa Pilihan Parlimen- Parliament Select Committee, dengan izin, untuk alam sekitar dengan serta-merta kerana selain daripada isu Lynas, terdapat banyak lagi isu alam sekitar lain yang memerlukan perhatian kita. Izinkan saya mengakhiri perbahasan saya pada hari ini dengan memberi satu ingatan kepada semua. Kita diberikan mandat untuk mengurus tadbir khazanah negara bagi pihak anak cucu kita. Generasi ini tidak seharusnya jadi tamak dan mengambil kesemuanya. Kita mesti sentiasa ingat, dengan izin, money is not king, money cannot be eaten. Sekian, terima kasih. Timbalan Yang di-Pertua [Tuan Nga Kor Ming]: Terima kasih Yang Berhormat Bentong. Seterusnya juga wakil dari Pahang, dari Yang Berhormat Bentong saya jemput Yang Berhormat Cameron Highlands. 3.07 ptg. Dato' Sivarraajh Chandran [Cameron Highlands]: Terima kasih kepada Tuan Yang di-Pertua kerana mengizinkan saya mengambil bahagian di dalam perbahasan Titah Diraja ini. Saya ucapkan tahniah atas pelantikan anda sebagai Timbalan Yang di-Pertua. Saya juga mengambil kesempatan ini untuk mengucapkan terima kasih kepada pengundi-pengundi Cameron Highlands yang telah memilih saya sebagai wakil rakyat untuk membawa suara mereka dan aspirasi mereka ke Dewan yang mulia ini. Pada masa yang sama, saya juga ingin mengucapkan tahniah kepada semua wakil rakyat yang telah diberi mandat oleh rakyat untuk mewakili mereka dan membawa suara mereka ke Dewan yang mulia ini. Tuan Yang di-Pertua, saya akan mengupas tiga perkara iaitu satu isu nasional. Saya akan menyentuh tentang Cameron Highlands dan juga sebagai wakil yang mewakili masyarakat India. Walaupun saya Ahli Parlimen dan wakil rakyat yang mewakili seluruh Malaysia tetapi menjadi tanggungjawab saya untuk membawa suara masyarakat India ke Dewan ini. Seperti yang dikatakan dalam ucapan Titah Seri Paduka Baginda Yang di-Pertuan Agong pada 9 Mei 2018, rakyat telah memilih Kerajaan Pakatan Harapan sebagai kerajaan baharu. Ada yang mengatakan bahawa ia adalah kelahiran Malaysia baharu. Saya mengucapkan tahniah kepada Yang Amat Berhormat Tun Dr. Mahathir bin Mohamad dan juga Datuk Seri Anwar Ibrahim atas kejayaan ini. Walau apa pun, kita dari Barisan Nasional tetap akur dan akui dengan hati terbuka dengan keputusan rakyat. Akan tetapi Tuan Yang di-Pertua, Kerajaan Pakatan Harapan tidak harus melupakan bahawa rakyat memilih mereka atas satu faktor yang utama iaitu perubahan atau, dengan izin, change. Terima atau tidak, hakikatnya adalah perubahan yang dinyatakan dan diuar-uarkan adalah sebahagian besarnya berteraskan Manifesto 100 Hari Pertama yang diletakkan oleh Pakatan Harapan bagi memenangi hati rakyat di PRU yang lalu.